ترکیه ده اساسی قانون نینگ اوزگریشی بیلن علاقه لی طلب پارلمانده قبول قیلیندی.
اون سککیز ماده لیک اوشبو طلب ترکیه جمهوریتی پارلمانی عمومی کینگیشیده قبول ایتیلدی.
قبول قیلینگن اوشبو طلب نینگ اینگ مهم ماده سی جمهوررئیسی نینگ دولت و اجرائیه کوچ نینگ اینگ صلاحیت لیک کیشی سی دن عبارت بولیشی کیره ک ایکن لیگی بیلن علاقه لی.
شونده ی قیلیب ینگی سیستمده باش وزیر لیک بولمه یدی.
جمهوررئیسی, اوز اوریبناسر لری و وزیر لرنی تعین قیله دی.
اساسی قانون ده گی اوشبو اوزگریش آرتیدن پارلمان وکیل لری نینگ اکثریتی نینگ رای بیریشی تقدیرده, جمهوررئیسی حقیده هر قنده ی بیر جرم ادعا سی بیلن تحقیقات باشله تیلیشی ممکن.
قاضی  لر و قارلاوچی لر عالی کینگشی نینگ آتی قاضی لر و قاره لاوچی لر کینگشی اوله راق اوزگرتیریله دی.
اعضاسی نینگ سانی ایسه 22 دن 13 نفر گه توشیریله دی و بیر اداره شکلیده فعالیت آلیب باره دی.
پارلمان و جمهوررئیس لیگی سیلاو لری نینگ بیش ییلده بیر مراتبه بیر کون نینگ اوزیده بولیب اوتیشی کوتیلماقده.
اساسی قانون گه دسیپلین محکمه لریدن تشقری عسکری محکمه لر نینگ قوریلمه یدیگن لیگی گه تیگیشلی بیر ماده قوشیمچه قیلیندی.
شوباعث عسکری عالی محکمه لرنینگ فعالیتی توخته تیله دی.
بودیجه و انیق حساب قانون لری جمهوررئیسی تامانیدن پارلمان گه تقدیم ایتیله دی.
پارلمان نینگ عمومی کینگشیده قبول قیلینگن طلب نینگ آلدین جمهوررئیسی تامانیدن تصدیق له نیشی کیره ک.
اساسی قانون نینگ اوزگریشی بیلن علاقه لی میلادی 2017 نچی ییلی اپریل آییده ریفریندوم بولیب اوتیشی کوتیلماقده.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
